open-index/open-wikipedia-markdown huggingface dataset:
So

**So** er det femte studioalbumet til den engelske komponisten, musikeren og sangeren Peter Gabriel, utgitt i 1986.

*So* er ofte ansett som hans beste og mest tilgjengelige album, og ble en umiddelbar kommersiell suksess og forvandlet Gabriel fra en kultartist til en mainstream-stjerne, og ble hans bestselgende soloalbum. Det har blitt sertifisert femdobbelt platina av Recording Industry Association of America (RIAA) og trippel platina av British Phonographic Industry.

Bakgrunnen for albumet var at Gabriel hadde jobbet sammen med Daniel Lanois på filmmusikken til filmen Birdy (1984). Etter at filmalbumet var ferdig, inviterte Gabriel Lanois til å bli på Somerset, Gabriels hjem, for å jobbe på sitt neste album. De første øktene på *So* besto av Gabriel, Lanois og gitarist David Rhodes, men det ble raskt også med en rekke perkusjonister.

Sporene på *So* er langt mindre eksperimentelle enn hans tidligere soloalbum, dette albumet har i tillegg til kunstrocken også klare innslag av pop, soul og verdesmusikk. Brasilianske og afrikanske rytmer og stiler er med på flere av sporene.

*So* er det første av Peter Gabriel sine album som har et ordentlig navn. Han markedsførte albumet med en turne, This Way Up-turneen, i 1986–1987. Noen sanger ble også fremført på menneskerettighets- og veldedighetskonserter i denne perioden.

Albumets første singel, «Sledgehammer», ble promotert med en nyskapende animert musikkvideo og oppnådde stor suksess, og nådde nummer en på Billboard Hot 100 og vant deretter hele ni MTV Video Music Awards. Den ble fulgt av ytterligere fire singler, «Don't Give Up» (duett med Kate Bush), «Big Time», «In Your Eyes» og «Red Rain».

Albumet fikk positive anmeldelser fra de fleste kritikere, som berømmet dets komposisjoner, melodier og blanding av sjangere, selv om noen anmeldelser har kritisert dets åpenlyse kommersialisme. *So* ble nummer 1 på VG-lista og ble nominert til Grammy-prisen for Årets album i 1987, men tapte for Paul Simons *[[Graceland (album)|Graceland]]*. Det var også på lister over de beste albumene på 1980-tallet, og Rolling Stone inkluderte albumet i deres 2003- og 2020-utgaver, på plass 297, av 500 Greatest Albums of All Time.

I 2000 ble den kåret til nummer 82 i Colin Larkins All Time Top 1000 Albums.

*So* ble remasteret i 2002, delvis spilt inn på nytt til Gabriels orkesterprosjekt *[[New Blood]]* fra 2011 og utgitt som et bokssett i 2012.

## Sporliste
Alle spor komponert av Peter Gabriel, unntatt der annet er angitt.

**Side 1**

# «Red Rain» - 5:39
# «Sledgehammer» - 5:12
# «Don't Give Up» sammen med Kate Bush - 6:33
# «That Voice Again» - 4:53 (komponert av Peter Gabriel/David Rhodes)

**Side 2**

# «In Your Eyes» - 5:27
# «Mercy Street» - 6:22
# «Big Time» - 4:28
# «We Do What We're Told (Milgram's 37)» - 3:22

Bonusspor på CD-en

* «This Is the Picture (Excellent Birds)» sammen med Laurie Anderson - 4:25 (komponert av Laurie Anderson/Peter Gabriel)

På remastret So fra 2002 finnes ennå et spor

* «In Your Eyes» - 5:27

## Referanser
Kristiansand Håndbakklubb

**Kristiansand Håndbakklubb** er en norsk håndbak-klubb i Kristiansand. Klubben ble startet i 2019 i samarbeid med Kristiansand Bryteklubb. Klubben hadde tidligere treningslokaler i Starthallen, i 2021 ble treningslokalet flyttet til Gimlehallen. 

Klubben ledes av Bernt Thoresen. 

Øyvind Birkeland og Tommy Aarli Mortensen er blant medlemmene i klubben.

Under NM i Skien i 2022 vant klubben 12 NM-medaljer, hvorav 4 gull.

## Resultater - Medaljeoversikt
### NM
**NM 2025**
**NM 2024 **

#### NM 2023

#### NM 2022

#### NM 2021

### Norgescup
**[https://bryting.smoothcomp.com/en/event/18489 Armwrestling World Cup - Hardanger Open 2025 - NC #2]** 

**Over the Top 2025 - NC #1** 

**Power Arms NC6 2024**

**Iron Arms NC5 2024**

**Battle of Hafrsfjord NC4 2024**

**Atlantic Arms NC5 2023**

**ARMageddon NC4 2023**

#### Hardanger Open NC1 2023

#### Fjordfight NC3 2022

#### Hardanger Open NC1 2022

## Referanser


## Eksterne lenker
*
Bill Bowerman

**William Jay** «**Bill**» **Bowerman** (1911–1999) var en amerikansk friidrettstrener og forretningsmann som grunnla selskapet Nike.

## Liv og virke
### Bakgrunn
Bill Bowermans far, Jay, ble født i Portland i Oregon, og var en tidligere guvernør av delstaten Oregon og tilhørte det republikanske parti; moren hans, Elizabeth Hoover Bowerman, hadde vokst opp i Fossil i Wheeler County i samme delstat. Familien kom tilbake til Fossil etter at foreldrene ble skilt i 1913. Bill Bowerman hadde en eldre bror og søster, Dan og Mary Elizabeth «Beth»; og en tvillingbror, Thomas, som døde i en heisulykke da han var to år gammel.

Bowerman spilte basketball og amerikansk fotball og konkurrerte i løpsøvelser mens han studerte ved University of Oregon.

Bowerman begynte som trener ved University of Oregon i 1949 (friidrett foregikk på den tiden stort sett ved college og universitet). Phil Knight, friidretts&shy;utøver og utdannet i økonomi ved University of Oregon, var misfornøyd med løpeskoene som fantes på den tiden.

### Selskapet ''Nike''
Knights trener var Bowerman og sammen etablerte de et selskap for å selge en letter og mer komfortabel sko som Bowerman designet. I 1960-årene hadde de tyske merkene Adidas og Puma tatt mye av det amerikanske markedet for løpesko. Selskapet ble fra 1968 kalt Nike (gresk for gudinne for seier). Bowerman forbedret senere utformingen av skosålen hjemme på kjøkkenet ved hjelp av et vaffeljern. Bowermans oppfinnelse ga sko svært mye bedre grep mot underlaget.

Bowerman var trener blant andre for 33 løpere i OL hovedsakelig innenfor langdistanse. Han var detaljfokusert og blant annet studerte han skoene til utøverne og tilpasset dem individuelt til hver løper. Bowerman medvirket til å gjøre jogging utbredt blant annet med sin bok *Jogging* (1967).

### Münchenmassakren i 1972
Bill Bowerman var til stede under Sommer-OL 1972 i München som trener for det amerikanske friidrettslaget. Den 5. september 1972 klarte åtte palestinere fra Sort September å ta seg inn den israelske leiren der de drepte to og tok mange gisler. Shaul Ladany flyktet fra den israelernes leilighet og fikk varslet Bowerman i den amerikanske leiren som var like ved. Bowerman varslet politiet og det amerikanske konsulatet om hendelsen. Gisseltakerne så at Ladany flyktet og konkluderte med at de var for sent ute til å ta gisler i leilighet nr 2 som planlagt. 

Bowerman informerte USAs konsulat om at det var jødiske utøvere på det amerikanske laget (blant andre Bill Schmidt og Mark Spitz) og ba om ekstra sikkerhet, etter kort tid ble marineinfanterister utplassert ved den amerikanske leiren. Lederne i IOC var opprørt over at Bowerman hadde sørget for amerikansk militært nærvær i leiren og kalte ham inn til et møte samme dag. Bowerman møtte opp sammen med Jesse Owens og Bowerman avfeide kritikken.

### Død
Bill Bowermans helse sviktet vesentlig sent i 1999. Han døde i en alder av 88 år på et pleiehjem i Fossil i Oregon den 25. desember samme år.

## Referanser


## Eksterne lenker
*
Erik Israelsson

**Erik Gustav Roger Israelsson** (født 25. februar 1989) er en svensk tidligere fotballspiller.

Israelsson ble i 2008 seriemester i Allsvenskan med Kalmar FF. I desember 2013 signerte han for Hammarby IF.

I januar 2017 signerte han for PEC Zwolle i den nederlandske toppdivisjonen.

Den 31. juli 2018 ble det kjent at Israelsson hadde signert for , først på en ettårig låneavtale, før overgangen gjøres permanent sommeren 2019.

I mars 2020 ble det kjent at Israelsson hadde signert for Kalmar igjen, fra 31. august samme år. Israelsson la opp etter 2022-sesongen etter å ha slitt med skadeproblemer over tid.

## Referanser


## Eksterne lenker
*
Sander Werni

**Sander Haugaard Werni** (født 29. mars 2000) er en norsk fotballspiller som spiller for .

I mai 2019 signerte han proffkontrakt med Vålerenga. I 2020-sesongen ble han lånt ut til Ull/Kisa i OBOS-Ligaen.

Den 1. februar 2021 ble det kjent at han gikk fra Vålerenga til Raufoss på en permanent overgang. 31. august 2022 signerte han for Stjørdals-Blink.

## Referanser


## Eksterne lenker
*
Mayron George

**Mayron Antonio George Clayton** (født 23. oktober 1993) er en costaricansk fotballspiller som spiller for den israelske klubben Beitar Jerusalem.

3. august 2019 ble det klart at George hadde blitt lånt ut fra FC Midtjylland til Vålerenga ut 2019-sesongen. Han scoret to mål på 10 kamper i Eliteserien for Vålerenga.

## Referanser


## Eksterne lenker

*
Pierre Kanstrup

**Pierre Kanstrup** (født 1989) er en dansk fotballspiller som spiller for .

Kanstrup har landskamper for en rekke aldersbestemte danske landslag, inkludert U21-landslaget.

Den 12. august 2019 ble det kjent at Kanstrup hadde signert en kontrakt ut 2019-sesongen med . Han spilte 11 kamper i Eliteserien for Vålerenga.

## Referanser


## Eksterne lenker
*
Svømming under EM i svømmesport 2012 – 100 meter fri menn

Øvelsen **100 meter fri menn** under EM i svømmesport 2012 ble avholdt 24.–25. august.

## Rekorder
Før konkurransen var gjeldende  verdens-, europa- og mesterskapsrekord som følger:

## Resultater
### Forsøksheat
66 svømmere deltok i 9 forsøksheat.

### Semifinaler
De åtte raskeste svømmerne gikk videre til finalen.

#### Semifinale 1

#### Semifinale 2

### Finale
Finalen fant sted klokken 17:42.

## Referanser
Frankrike under EM i svømmesport 2012

**[[Frankrike]]** deltok under **[[EM i svømmesport 2012]]** i Debrecen, Ungarn, og Eindhoven, Nederland fra 14. til 27. mai 2012.

__NOTOC__
## Medaljevinnere (ufullstendig)

## Referanser
Fatima Jinnah

**Fatima Jinnah** (1893–1967) var en pakistansk tannlege og politiker som var en av lederne for etableringen av Pakistan som egen stat. Hun var søster av «landsfader» (*Quaid i Azam*) Muhammad Ali Jinnah og en nær støttespiller av broren.

## Bakgrunn
Jinnah ble født inn i kjøpmannsfamilie i Karachi. Broren, som var advokat i Bombay og 17 år eldre, ble familiens overhode etter at foreldrene gikk konkurs. Broren sørget for at hun fikk oppdragelse i en katolsk institusjon, Bandra Covent, for en best mulig engelsk oppdragelse.. 

## Virke
Jinnah var ferdig utdannet tannlege i Calcutta i 1923 og åpnet praksis i Bombay. Hun satset på karrieren og ville ikke gifte seg, noe som var et dristig livsvalg på den tiden.

Da broren ble enkemann i 1929 ga hun opp yrkeskarrieren for å støtte broren og drive husholdet. Hun ble etterhvert mer involvert i det politiske arbeidet og når broren reiste rundt i India på politiske møter satt hun alltid ved siden av ham. Begge var magre og preget av tuberkulose. 

Hun arbeidet for likestilling for kvinnene og fikk partiet All India Muslim League til å vedta resolusjon nummer 6 om at kvinnene burde delta i muslimenes kamp for uavhengighet i India. Jinnah fikk opprettet en egen avdeling for kvinner i partiet. Hun var tilstede i visekongens palass den 6. april 1947 da Lord Mountbatten medvirket ved opprettelsen av India og Pakistan som adskilte stater. Etter brorens død i 1948 ble hun omtalt som *Madar i Millat* (folkets mor). Jinnah uttalte seg offentlig første gang i 1951 etter drapet på Liaquat Ali Khan. Hun stilte til valg i 1964 (mot Ayub Khan) og fikk da ⅓ av stemmene.

## Galleri

Fil:Muhammad Ali Jinnah and Fatima Jinnah Sculpture.jpg
Fil:Fatima Jinnah Park Jogging Track.jpg|Gangsti i parken som bærer samme navn, Fatima Jinnahparken


## Referanser


## Eksterne lenker
*
The Supervisors

**The Supervisors** var et skatepunk-band fra Oslo, som ble stiftet i 2008.

Etter at en dansk undergrunns-label med sterk forkjærlighet for rask og melodiøs punk oppdaget låta "Machines" på GarageBand, signerte de kort tid senere en kontrakt med 5FeetUnder Records. Arbeidet med deres første album begynte i 2010, og mot slutten av året spilte de inn trommer til 15 låter i Cantus Studios i Oslo. Utover vinteren ogvåren 2011 ble alle instrumenter og vokal spilt inn i Jalla Studios på grünerløkka i Oslo.12 låter kom med på albumet som ble sluppet 15. oktober 2011, i et begrenset opplag på 1000 CD-er, i tillegg til på alle tilgjengelige digitale plattformer. Albumet fikk gode kritikker i en rekke utenlandske medier. Releasekonserten ble holdt i det danske plateselskapets hjemby Aalborg, Danmark.

## Medlemmer
* Stian Nilsen – Vokal, gitar 
* Johan Larsson – Vokal, bass 
* Thomas Walland Hansen - Gitar, vokal
* Simen Stensland - Trommer

## Diskografi

* **Demo EP** *(EP, selvsluppet - 2009)*

# Licking Wounds
# Machines
# Medievalistan

* **Punk Rock Generation Volume Three** *(Samlealbum, 5FeetUnder Records - 2010)* 
** The Supervisors - Machines
* .**..supervising the industry...** *(Album, 5FeetUnder Records - 2011)*

# Strike The Match
# Luck, Pluck, and Virtue
# Machines
# Medievalistan
# Their Real Legacy
# Letters
# R.U.F.
# Seeing Through Myself
# Trademarks of the Fat
# Line of Fathers
# September

## Referanser
Evmaios

**Evmaios** (gammelgresk: Εὔμαιος/Eúmaios) opptrer i *[[Odysseen]]* som Odyssevs' svinevokter og venn, men var opprinnelig sønn av Ktesios, kongen på Syria (våre dagers Syros i Kykladene). Som liten ble Evmaios bortført av sin amme da en fønikisk sjømann lokket henne med seg. Hun tenkte hun kunne gjøre gode penger på å selge den lille gutten til høystbydende i en fremmed havn, men ble syk og døde på seilasen. På Ithaka ble gutten kjøpt av Odyssevs' far Laertes.

Evmaios fortalte selv at Odyssevs' mor Antiklea behandlet ham bra og lot ham vokse opp sammen med sitt yngste barn, Odyssevs' lillesøster Ktimene: «*Sammen med henne vokste jeg opp, og hennes mor hedret meg nesten som sine egne barn.*» Men senere ble Ktimene giftet bort til Evrylokhos fra Samos for en høy brudepris;«Ktimene», ''zeno.org og etterpå fikk Evmaios nye klær, og Antiklea satte ham til å passe grisene på gården.

Etter trojanerkrigen ble ikke Odyssevs gjenkjent da han omsider kom hjem. Heller ikke Evmaios gjenkjente ham, men behandlet ham likefullt godt og bød ham mat. Odyssevs presenterte seg som sønn av Castor og fortalte svinevokteren at Odyssevs var på hjemvei, noe Evmaios mente måtte være feil - for dette hadde han hørt litt for mange ganger, uten at det viste seg å stemme.«Evmaios»

Odyssevs og svinevokteren spiste en fredelig kvelds, og snart begynte Odyssevs å teste Evmaios for å finne ut hvor mye han kunne stole på ham. Så han sa at han ikke ville være til bry, men dra sin vei neste dag for å tigge i byen. Han tilføyde listig at han også ville avlegge besøk hos Penelope med hilsener fra Odyssevs, og skjønte da at han kunne stole på Evmaios, for denne advarte ham sterkt mot noe slikt besøk. Penelopes friere ville helt sikkert gi ham problemer.

Senere kom Odyssevs' egen sønn Telemakhos hjem til Ithaka og gikk rett til Evmaios' hytte, slik gudinnen Athene bød. Der ble han hjertelig mottatt av Evmaios som hadde bekymret seg for ham. Odysseus besluttet da å røpe sin sanne identitet for sønnen og den trofaste Evmaios. Sammen la de deretter planer om å drepe Penelopes friere.«Evmaios»

Evmaios opptrer fra fjortende sang (Odyssevs' samtale med Evmaios).

## Referanser
Mitt Kongsvinger

***Mitt Kongsvinger*** er en digital lokalavis i Kongsvinger kommune. Avisen ble lansert 23. oktober 2020, og ble fra januar 2021 abonnementsavis. Den tidligere TV 2-toppen Bjørn Taalesen var ansvarlig redaktør for avisen da den ble etablert. Det er selskapet Nye Medier Invest AS som er utgiver av *Mitt Kongsvinger*.

## Referanser


## Eksterne lenker
* 
*
Kjærfjordbrua

**Kjærfjordbrua** (også skrevet **Kjerfjordbrua**) er en stålhengebro på Fylkesvei 7548 i Tjeldsund kommune i Troms. Brua krysser Kjærfjordstraumen, og både bruas totallengde og hovedspenn er på 114 meter. Kjærfjordbrua ble åpnet den 29. september 1973.

## Se også
*Ramsundbrua
*Liste over broer i Norge
*Liste over broer i Norge etter lengde

## Referanser
Thomas Penswick

**Thomas Penswick** (født 7. mars 1772 i Ashton-in-Makerfield i Lancashire, død 28. januar 1836) var en engelsk katolsk biskop som var apostolisk vikar for kirkens *Northern District* i England fra 1831 til 1836.
## Liv og virke
### Bakgrunn
Han ble presteviet den 1. april 1797. 
### Apostolisk vikar, biskop
Han ble utnevnt til koadjutor til *Northern District*s overhyrde, biskop Thomas Smith, den 13. januar 1824. Samtidig ble han utnevnt til titulærbiskop av *Europus*, og bispeviet av biskop William Poynter den 29. julie 1824. Da biskop Smitrh døde den 30. juli 1831, overtok biskop Penswick automatiak som apostolisk vikar for *Northern District*.

Han døde i embedet den 28. januar 1836, i en alder av 63 år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Annibale Albani (1682 -1751) *1730
* Kardinal Federico Marcello Lante Montefeltro Della Rovere (1695-1723) *1732
* Biskop Charles Walmesley, O.S.B. (1722-1797) *1756
* Biskop William Gibson (1738-1821) *1790
* Biskop John Douglass (1793-1812) *1790
* Biskop William Poynter (1762-1827) *1803
* Biskop *Thomas Penswick* (1772-1836) *1824

## Referanser
Lorentz Hegstad

**Lorentz Hegstad** (1827–1886), var handelsmann på Erviksneset i tidligere Bjugn kommune i Trøndelag fra 1864 og var i årene 1868–1875 den tredje ordføreren i Bjugn kommune.

Lorentz var fra Mære sør for Steinkjer, og giftet seg i 1852 med Ellen Tørrisdatter Hustad fra Sandvollan. De bodde fra 1855 i Trondheim, hvor fem av de åtte barna er født. I Trondheim drev han handel i Brattørveita. I Bjugn drev han ikke bare handelshus, men eide også sildenotbruk, og utrustet lofotekspedisjoner.

Hegstad ble i 1876 nevnt av flere som mulig ny stortingsrepresentant fra Sør-Trøndelag.

Han døde i Trondheim våren 1886, etter flere års sykdom. Av barna ble Josef Adolf (1854-1929) utdannet ingeniør, og overtok i 1883 farens handelshus i Bjugn; Lorentz Olaf  (1860-1928) ble handelsmann i Trondheim; Lorentz (1871-1938) ble apoteker i Kristiansand; og Thea (f 1867) ble gift med sorenskriver Lars Olaus Aas.
## Referanser
Nami Nakagawa

er en japansk sanger og stemmeskuespiller. Hun har blant annet sunget til spillmusikken i ** og *[[Tales of the World: Tactics Union]]*, i tillegg til en sang i *[[Demon Slayer: Kimetsu no Yaiba]]*.

## Referanser


## Eksterne lenker
* 
*
Baiji (andre betydninger)

**Baiji** har flere betydninger-

* Baiji, en by i Irak
* Baiji (delfin) eller baijidelfin (*Lipotes vexillifer*), en kinesisk elvedelfin som nylig kan ha blitt utryddet
* Baijiantan, et distrikt i den autonome region Xinjiang i Kina
* Baijiaxing, et klassisk kinesisk dikt fra Songdynastiets tid
* Baijiu, en kinesisk snaps (sprit)
Svingbrua

En **[[svingbro]]** er en undersjanger av typen *bevegelig bro* hvor selve brodekket svinges ved hjelp av en roterende pilar i midten av brua.

**Svingbrua** er også offisielt navn på flere svingbruer:

* Svingbrua i Belize City
* Svingbrua (Trondheim)
* Svingbrua (Ørje)
Andrew Strong

**Andrew Strong** (født 14. november 1973) er en irsk sanger og sønn av den irske musikeren og sanginstruktøren Robert (Rob) Strong. Han er født i Dublin men vokste opp i Omagh, County Tyrone, Nord-Irland, (hvor faren bodde mens han opptrådte med et showband), og Naas, County Kildare, Irland.

Han spilte hovedrollen som Deco Cuffe i kultfilmen The Commitments fra 1991 basert på boken av Roddy Doyle, til tross for at han bare var 16 på den tiden. I 1992 ble han nominert til BAFTA-prisen for beste skuespiller for sin opptreden i The Commitments, og som en del av besetningen mottok han en nominasjon til Grammy-prisen for beste pop opptreden av en duo eller gruppe med vokal.

Siden den gang har Strong gitt ut en rekke album, inkludert et som fikk platinaplate, og turnert med artister som The Rolling Stones, Elton John, Prince, Lenny Kravitz og Bryan Adams.

I 2003 dannet Strong The Bone Yard Boys med Bent Larsen Petersen, et partnerskap som varer ennå (2022). Musikken til Bone Yard Boys er mer moderne med påvirkninger fra Bowie, U2, Soundgarden og Sly.

Han skrev «When I'm Coming Home» som han spilte inn i Los Angeles, for Susanne Bier sin film *[[Brødre (2004)|Brødre]]* (2004).

Strong opptrådte med den originale rollebesetningen til The Commitments på 20-års jubileumskonserter, fire show som ble avsluttet med konsert i O2 Arena i Dublin i mars 2011. Totalt 24 000 mennesker så showene og de donerte også 30 000 euro til Irish Cancer Society. Andrew Strong turnerer ikke med The Stars From The Commitments, et band med ni medlemmer som har base i Dublin.

Han har i alle år holdt konserter og turnert, fremførte han konserter i Danmark, Tyskland, Frankrike og Australia.

## Diskografi

* 1993 - *Strong*
* 2000 - *[[Out of Time (Strong)|Out of Time]]*
* 2002 - *Gypsy' Kiss*
* 2005 - *Greatest Hits*
* 2013 - *The Commitments Years and beyond* 

## Referanser


## Eksterne lenker
* 
* 
*
Palle Ydstebø

**Palle Ydstebø** (født 1961)  er en norsk offiser (oberstløytnant) som er sjef for seksjon for landmakt ved Krigsskolen. Ydstebø er fra Ydstebøhavn, Kvitsøy i Rogaland.

Han har militær utdanning fra Luftforsvaret, Krigsskolen og Forsvarets stabskole, hovedfag i historie fra Universitetet i Tromsø og doktorgrad i krigsstudier ved University of Glasgow. Ydstebø har variert tjeneste i Forsvaret fra Luftforsvaret, Ingeniørvåpenet, Hærstaben, Etterretningstjenesten og Forsvarets stabsskole samt internasjonal erfaring fra Afghanistan, Tyskland og FN-styrken i Sør-Sudan.

Hans kompetansefelt inkluderer krigshistorie (1800–), strategi, operasjonskunst, doktriner og landmakt generelt og i SSSR/Russland og Nord-Korea og Israel.

Ydstebø har siden Russlands invasjon av Ukraina i 2022 vært en flittig brukt militær ekspert i media. I mars 2023 mottok han Hærens fortjenstmedalje.

## Utmerkelser

13. desember 2024 ble Ydstebø utnevnt til æreskadett ved Krigsskolen. Tittelen hadde han ifølge Krigsskole-sjefen gjort seg fortjent til «for sin fremragende jobb som ekspert i norsk media. Med sin kunnskap har han bidratt til å sette Krigsskolen på kartet for det norske folk».

## Referanser
Marek Solczyński

**Marek Solczyński** (født 1961) er en polsk katolsk prelat som er titulærerkebiskop og diplomat for Den hellige stol.
## Liv og virke
### Prest
Etter å ha studert katolsk teologi og filosofi mottok Marek Solczyński prestevielsen den 28. mai 1987 av den polske primas, kardinal Józef Glemp, i katedralen i Warszawa. Deretter virket han som kapellan i Józefów.

Fra 1990 til 1992 fullførte han doktorgradsstudier ved Det pavelige diplomatakademi og tok doktorgraden i kirkerett. Den 1. april 1993 gikk han inn i Den hellige stols diplomatiske tjeneste og tjenestegjorde deretter i Den hellige stols apostoliske nuntiaturer eller diplomatiske misjoner i Russland, ved FN i New York, i USA, Tyrkia, Tsjekkia og Spania.
### Titulæerkebiskop, nuntius til Georgia og Armenia
Pave Benedikt XVI utnevnte ham den 26. november 2011 til titulærerkebiskop av *Caesarea in Mauretania* og apostolisk nuntius til Georgia, og 15. desember samme år også apostolisk nuntius til Armenia. Benedikt XVI bispeviet ham personlig den 6. januar 2012 i Peterskirken; medkonsekratorer var kardinal Tarcisio Bertone SDB og kuriekardinal William Joseph Levada.
### Nuntius til Tanzania
Den 25. april 2017 utnevnte pave Frans ham til apostolisk nuntius til Tanzania.
### Nuntius til Tyrkia, og Aserbajdsjan
Den 2. februar 2022 ble han apostolisk nuntius til Tyrkia, den 14. februar 2022 dessuten til Aserbajdsjan, og den 8. september 2022 også til Turkmenistan.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1743
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1846) *1822
* Kardinal Antonio Saverio De Luca (1805-1883 ) *1845
*Erkebiskop Gregor (Leonhard Andreas) von Scherr, O.S.B. (1804-1877) *1856
*Erkebiskop Friedrich Josef von Schreiber (1819-1890) *1875
*Erkebiskop Franz Joseph von Stein (1832-1909 ) *1879
*Erkebiskop Joseph von Schork (1829-1905) *1891
*Biskop Ferdinand von Schlör (1837-1924) *1898
*Erkebiskop Johann Jakob von Hauck (1861-1943) *1912
*Biskop Ludwig Sebastian (1862-1943) *1917
* Kardinal Joseph Wendel (1901-1960 ) *1941
*Erkebiskop Josef Schneider (1906-1998) *1955
*Biskop Josef Stangl (1907-1979) *1957
* Pave Benedikt XVI (1927-2022) *1977
* Erkebiskop * Marek Solczyński* (1961- ) *2012

## Referanser
SQL Server Integration Services

**SQL Server Integration Services** (**SSIS**) er en databaseprogramvare for Microsoft SQL Server som kan brukes til å utføre et bredt spekter av oppgaver innen datamigrering. SSIS er en plattform for dataintegrasjon og arbeidsflytapplikasjoner, og har datavarehus-verktøy til uttrekk, transformasjon og lasting (ETL). Verktøyet kan også brukes til å automatisere vedlikehold av SQL Server-databaser og oppdatering av flerdimensjonale datakuber.

Instruksjonene lagres i en **SSIS-pakke**, som kan lagres i en fil eller på et lager med et hierarkisk navneområde i en SQL Server-instans. I begge tilfeller lagres pakkeinnholdet på XML-format.

## Historie
SSIS ble utgitt samtidig med Microsoft SQL Server 2005, og erstattet Microsoft sin daværende Data Transformation Services. SSIS kan brukes på Microsoft SQL Server 2005, 2008, 2008 R2, 2012, 2014 og 2016, med unntak av utgavene Express og Workgroup.

## Funksjoner
SSIS import/eksport-veiviseren lar brukeren opprette SSIS-pakker som flytter data fra en enkelt datakilde til et mål uten transformasjoner imellom. Data kan raskt flyttes fra en rekke kildetyper til en rekke måltyper, inkludert tekstfiler og andre SQL Server-instanser.

Utviklere kan opprette og vedlikeholde SSIS-pakker med et utviklingsverktøy basert på Microsoft Visual Studio. Verktøyet har både dra-og-slipp-brukergrensesnitt for å redigere SSIS-pakker, samt skriptmiljø for å skrive programmeringskode.

En pakke inneholder en rekke elementer som definerer en arbeidsflyt. SSIS har mange innebygde transformasjoner, inkludert aggregering, revisjon, datakonvertering, trening av modell for datautvinning, dimensjonsprosessering, avledet kolonne, eksportere og importere kolonne, for løkke-container, foreach-container, fuzzy oppslag, fuzzy gruppering, OLE DB-kommando, partisjonsprosessering, pivotering, anti-pivotering, radtelling, endringstrege dimensjoner, begrepsutvinning og begrepsoppslag.

## Referanser


## Eksterne lenker
*
Baccarat (tysk stumfilm)

***Baccarat*** er en tysk stumfilm fra 1919, regissert av Bob Holste.

## Skuespillere
* Ernst Josef Aufricht som Heinz Bergmann
* Blandine Ebinger
* Kurt Ehrle
* Max Gülstorff
* Ludwig Hartau som grossist Hansen
* Marga Köhler
* Stella May som Lulu
* Ida Orloff
* Frida Richard
* Fritz Richard
* Ferdinand Robert
* Edgar Sandrock
* Reinhold Schünzel
* Hans Heinrich von Twardowski
* Molly Wessely som Hansi

## Referanser


## Eksterne lenker
*
A Bachelor’s Wife

***A Bachelor's Wife*** er en amerikansk stumfilm fra 1919, regissert av Emmett J. Flynn.

## Handling
Når Mary O'Rourke forlater Irland for å besøke sin kusine Norah i New York, finner hun ut at Norah og babyen hennes har blitt forlatt av ektemannen hennes: John Stuyvesant. Mary reiser til Stuyvesant-familiens aristokratiske hjem, hvor den funksjonshemmede fru Stuyvesant forveksler henne med hennes sønns kone.

Mary blir advart om at den gamle kvinnen risikerer å dø av sjokk hvis hun oppdager sannheten, og Mary tar motvillig på seg rollen som svigerdatter. Hun pleier deretter henne tilbake til bedre helse. I mellomtiden kommer John og kusinen Fred tilbake - og Genevieve Harbison, Johns forlovede, krever at de gifter seg med hverandre allerede dagen etter for å bevise at han ikke er gift allerede.

## Skuespillere
* Mary Miles Minter som Mary O'Rourke
* Allan Forrest som John Stuyvesant
* Myrtle Reeves som Norah Cavanagh
* Lydia Knott som Mrs. Stuyvesant
* Charles Spere som Fred Stuyvesant
* Margaret Shelby som Genevieve Harbison
* Harry Holden som Dr. Burt

## Referanser


## Eksterne lenker
*
Uttianbrua

**Uttianbrua** er en betongbuebro på Fylkesvei 6476 mellom øyene Frøya og Uttian i Frøya kommune i Trøndelag. Brua krysser sundet Ellingsundet, er 322 meter lang og lengste spenn er 116 meter.

## Se også
*Liste over broer i Norge
*Liste over broer i Norge etter lengde

## Referanser
Øverbygda

**Øverbygda** er ei grend som ligger sørøst for Selbusjøen i Selbu kommune. Grenda har flere attraksjoner, deriblant Kalvåa bygdetun, Rolset Gård, Stokkfjellet vindpark, Jentene på Tunet og Berge Gård. Grenda har egen barnehage, og hadde sin egen skole frem til kommunestyret i 2020 vedtok at skolen skulle legges ned.

### Historie
Landbruket var hovedårsaken til bosettelse i Øverbygda. Tidlig på 1600-tallet bodde det rundt 1500 mennesker i Selbu og samtlige bodde da på gårdsbruk. Det er funnet gravhauger på flere steder i grenda som er datert tilbake til vikingetiden, og det er derfor grunn til å tro at det var i vikingetiden den første bosetningen kom til grenda. I tillegg til landbruk hadde grenda flere handelssteder. Den første kjente handelsforeningen ble stiftet desember 1871 og fikk navnet «Øverbygdens Handelsforening». I 1920 ble handelsforeningen omdøpt til "Selbu Øvre Handelsforening", og hadde utsalgssted ved Evjejardet i Øverbygda. Senere, i år 1950, ble Hyttbakken samvirkelag stiftet etter ønsket om flere utsalgssteder. Mosletta filial ble opprettet i 1954, og i 1959 ble også Kyllokrysset filial ved Hyttbakken i Øverbygda opprettet

### Friluftsliv
Omtrent 5 km øst for Selbusjøen ligger Hersjøen, som er en innsjø i Øverbygda. Innsjøen er et kjent turområde for lokalbefolkningen og hytteeiere i Selbu, og byr på skiløyper og turstier som blant annet skitur til Hersjøhytta, Hersjøen rundt og fottur til Schulzhytta via Hoemskjølen. Hersjøhytta, som er en bemannet kiosk på søndager i skisesongen, ligger ca. 4 km fra Synnåsen. Synnåsen og Bårdsgårdsdalen er to av parkeringsplassene som brukes flittig i forbindelse med skiaktiviteter og fotturer i bygda, og er utspringet til de mangfoldige skiløypene som går rundt Hersjøen og mot Stråsjøen i Innbygda. Fjellturer som har utspring i Øverbygda er blant annet Vordfjellet (715 moh.)  og Bringen (1042 moh.) .

Fisking er en mulig aktivitet for både lokale og tilreisende i Øverbygda, og praktiseres i stor grad i området Hersjø-Kråssådal, på Østrungen og i elva Nea som har sitt utspring fra Sylsjøen. Det er muligheter for å kjøpe fiskekort for å få tilgang til fiske i

Granlund idrettspark er et område ved Mosletta, på sørsiden av elva Nea i Øverbygda. Idrettsparken består av et klubbhus og fotballbaner. Øverbygda barnehage er også lokalisert her, og derfor er det også lekeapparater på området . Kvernfjellsrennet, som er et skirenn, arrangeres i Øverbygda hver vinter av Øverbygda IL, som er grendas idrettslag.

### Næringsliv
Grendas næringsliv er aktivt, og består av blant annet Kyllo Maskin AS, Selboe Bygg AS, Moslet Grustak AS, Mostad Verksted, Stokkfjellet vindpark, Jentene på Tunet, Stokke Tømmertransport AS, Nedre Nea kraftverk, Homebygard interiør & brukt, Kulseth Blåseisolering, Berge Gård og Alpakkalia Erik Brenna.

## Referanser
Sarpsbrua (jernbanebro)

**Sarpsbrua** eller **Sarpebrua** er en jernbanebro over Sarpsfossen i Sarpsborg kommune i Østfold. Den er en del av Østfoldbanen og går parallelt med veibrua.

## Se også
*Sarpsbrua
*Liste over broer i Norge
*Liste over broer i Norge etter lengde
Mardal

**Mardal** er et norsk etternavn. Forstavelsen i navnet kommer av norrønt *[[mar]]* for hest. Navnets opphav vil derfor være hestedal. Mardal kan ha flere betydninger:

* Mardalsfossen (også Søndre Mardalsfossen, Søre Mardalsfossen og Østre Mardalsfossen), en foss ved sørenden av Eikesdalsvatnet i Nesset kommune i Romsdal. Fossen er en del av elva Mardøla som renner gjennom Mardalen, ogs gir navn til fossen.
** Nordre Mardalsfossen, søsterfossen til Mardalsfossen, men ikke spektakulær.
* Mardal (Gloppen), en gård i Bukta (Gloppen)
* Mardal skole (Mardal skule), tidligere grendaskole på gården Mardal

## Kjente personer med navnet Mardal
Per 2022 er det 214 personer i Norge som bærer etternavnet Mardal.  De fleste har etternavn fra gården Mardal i Gloppen, Vestland. 
* Ole Morten Mardal (f.1969), lærer og friidrettsutøver (lengdehopp), far til Thomas
* Thomas Mardal (f. 1997), friidrettsutøver (sleggekast), sønn av Ole Morten
* Filip Pleym Mardal (f. 2002), fotballspiller

## Referanser




## Se også
* Mærradalen, for stedsnavn av lignende betydning i direkte tolkning, men annet etymologisk opphav.
NS «Savannah»

**NS «Savannah»**, oppkalt etter dampskipet DS «Savannah», var det første atomdrevne skipet som krysset Atlanterhavet. Skipet var også det første atomdrevne passasjerskipet, og et av de fire atomdrevne lasteskipene som har blitt bygget frem til 2022. NS «Savannah» ble bygget og sjøsatt i USA på slutten av 1950-tallet.

NS «Savannah» ble tatt ut av tjeneste i 1971. Skipet har vært fortøyd i Baltimore siden 2008.

## Skipet
NS «Savannah» er 181,81 meter langt, og 24 meter bredt. Fullastet har skipet en dypgang på 8,99 meter. Skipet har syv lasterom, et reaktorrom og et maskinrom. Reaktorrommet er plassert nær midten av skipet. Overbygget er plassert like bak reaktortoppen.

På øvre dekk ligger skipets bro, radiorom, kartrom, batterirom og en nøddieselgenerator. På dekket under finnes offiserslugarer og offiserssalong. Under dette dekket er passasjerdekket, som består av hovedsalongen, hovedtrappen Veranda Lounge.

De tre øverste dekkene dekker skipets overbygg. Dekkene under de tre øverste dekkene om bord i NS «Savannah» strekker seg fra aktre del av skipet, og helt frem. Disse fire dekkene kalles A, B, C og D. På A-dekket er hovedlobbyen, sykestue, frisør, og rom for overvåkning av atomreaktoren. Alle tretti lugarer som finnes om bord ligger på A-dekket. Lugarene har eget bad og sengeplass for én til tre passasjerer. På B-dekket ligger skipets kabysse (kjøkken) og spisestue. På C-dekket er det mannskapskvarter, vaskeri og en slakterbutikk. På D-dekket ligger maskinrommet, lasterom og atomreaktoren.

## Historie
I 1955 foreslo den amerikanske presidenten Dwight Eisenhower å bygge et atomdrevet handelsskip som et eksempel på hans «Atoms for Peace»-initiativ. Kongressen godkjente NS «Savannah» som et felles prosjekt av Atomic Energy Commission, Maritime Administration (MARAD) og Handelsdepartementet i USA i 1956.

Skipet ble designet av selskapet George G. Sharp, New York. Kjølen ble lagt ned av New York Shipbuilding Corporation i Camden, New Jersey. Atomreaktoren hennes ble produsert av Babcock & Wilcox. NS «Savannah» ble døpt av USAs førstedame Mamie Eisenhower, under skipets sjøsetting den 21. juli 1959.

I 1969 ble NS «Savannah» det første atomdrevne skipet som la til kai i New York. Hun ble et midtpunkt for informasjonsfestivalen «Nuclear Week In New York». Tusenvis av mennesker besøkte NS «Savannah», og deltok på relaterte arrangementer, blant annet demonstrasjoner av fremskritt innen fredelig bruk av atomenergi. Matprodukter bevart av stråling, nye applikasjoner for teknologi og mange informasjons- og utdanningsprogrammer var eksempler på fredelig bruk av atomkraft. 

## National Register of Historic Places
NS «Savannah» ble oppført i National Register of Historic Places den 14. november 1982. Hun ble oppført som et nasjonalt historisk landemerke den 17. juli 1991. NS «Savannah» er kjent som et av de synligste eksemplene på «Atoms for Peace»-programmet, og ble utnevnt til et nasjonalt historisk landemerke i forkant av det vanlige kravet til femti år på grunn av hennes nasjonale betydning.

## Referanser


## Eksterne lenker
* 
*
Graham Potter

**Graham Stephen Potter** (født 1975) er en engelsk fotballtrener og tidligere fotballspiller som siden oktober 2025 er trener for Sveriges herrelandslag..

Han fikk sparken som hovedtrener for den engelske klubben  den 27. september 2025.

## Meritter
;Östersund
* Svenska Cupen (1): 2016–17 

## Referanser


## Eksterne lenker
*
Motorbremsing

**Motorbremsing** vil si at man bruker en forbrenningsmotor til å bremse ned et kjøretøy, typisk ved å sette kjøretøyet i et lavt gir og la motoren gå på tomgang. Det er en vanlig måte å begrense hastigheten til en bil ved kjøring i nedoverbakke, og på denne måten unngår man at bremsene går varme.

Motorbremsing kan brukes istedet for eller i tillegg til separate bremsemekanismer som skivebremser, trommelbremser eller magnetiske bremser.

## Virkemåte
Motorbremsing utnytter retarderende krefter inni motoren til å bremse ned kjøretøyet. 
I personbiler har bensinmotorer mer effektiv motorbremsing enn dieselmotorer, ettersom dieselbiler ikke er utstyrt med gasspjeld og dermed ikke kan trekke vakuum i inntaksmanifolden. Med bensinmotor vil mye av bremsekraften produseres av manifoldvakuumet forårsaket av begrensningen motorens tilførsel av luftstrøm. 
Bremsingen kommer også fra viskøse tap fra motoroljen og luften pumpet gjennom motoren, samt friksjonstap mot sylinderveggene og lagrene, og tap i drivlinjen.

## Justering
Graden av motorbremsing kan justeres ved å justere gasspådraget ved tomgang eller velge et annet gir.

### Racing
Innen racing kan motorbremsingen betegnes som motorens pådrag eller fravær av pådrag når man ikke har pådrag på gasspedalen, og kan justeres som en del av kjøretøyoppsettet.

Det kan brukes for å redusere risikoen for at friksjonsbremsene overopphetes, eller for å holde bremsene i korrekt temperaturområde (hverken for kalde eller varme bremser).

## Ulemper
For hard motorbremsing kan føre til at hjulene slipper mot underlaget, dette kan særlig skje ved motorbremsing på glatte veger. Ved skrens som oppstår på grunn av for hard motorbremsing kan man forsøke å gjenvinne grep ved å skifte til høyere gir eller koble fra clutchen og la hjulene trille dersom man har manuell girkasse.

På eldre 2-taktsmotoren får motoren smøring via olje i drivstoffet, og fravær av gasspådrag vil dermed føre til at motoren ikke får smøring og kan skjære seg. Moderne 2-takere har derfor separat oljepumpe.

På biler med drivstoffinnsprøytning brukes det vanligvis ikke noe særlig drivstoff ved motorbremsing (kjent som *deceleration fuel cut-off* eller DFCO). På biler med forgasser vil derimot motorbremsing øke drivstofforbruket på grunn av økt innsug og mangel på en DFCO-mekanisme, og kostnaden med motorbremsing kan derfor i mange tilfeller veie opp for gevinsten av redusert bremseslitasje.

## Se også
* Regenerativ bremsing, lignende konsept for elektriske motorer
* Retarder, en bremseinnretning på mellomakslingen på tyngre kjøretøyer
* Eksosbrems, type motorbrems brukt på tyngre kjøretøy

## Referanser
Skolepenger

**Skolepenger** (terminavgift/studieavgift) er en avgift studenter (eller foreldre/foresatte) må betale for studieplass ved en utdanningsinstitusjon. Folkehøyskoler, privatskoler og Handelshøyskolen BI er eksempler på norske skoler som delfinansieres med skolepenger. Ellers er det først og fremst høyskoler og universiteter i utlandet som finansieres helt eller delvis med skolepenger fra studentene. Lånekassen tilbyr særskilte skolepengelån til studenter som går på institusjoner med egenbetaling.

## Hel- eller delfinansiering
Skolepengene kan gå til hel- eller delfinansiering av en undervisningsinstitusjon. I mange tilfeller delfinansieres institusjonene med offentlige bidrag eller bidrag fra andre kilder. På enkelte skoler er skolepengene begrenset til kostnader forbundet med pensumsbøker, materialer, studiereiser eller bokostander på internatskoler.

## Private grunnskoler
Mens offentlige grunnskoler i Norge finansieres 100% av den enkelte kommune, kan private grunnskoler med spesielle formål (i hovedsak religiøse og pedagogiske) godkjennes for tildeling av statstilskudd, inntil 85% av driftsutgiftene, og i tillegg kreve skolepenger/foreldrebetaling. Typisk gjelder dette skoler etablert og drevet av trossamfunn og menigheter, Steiner- og Montesorriskoler, men også norske privatskoler i utlandet kan få støtte og kreve skolepenger. Offentlig tilskudd kan også gis for å kunne redusere foreldrebetaling for å finansiere SFO ved privatskoler. Dette gjelder godkjente friskoler og den tysk-norske og den franske skolen i Oslo.

## Skolepengelån
For skoleåret 2020/21 var maksimalt skolepengelån til studenter i Norge og Norden 66&nbsp;604 kroner. Om skolepengene er høyere, må studentene dekke det overskytende selv. Skolepengelån blir heller ikke omgjort til stipend og må tilbakebetales fullt og helt når utdanningen er avsluttet.
Røykebein

**Røykebein** (*claudicatio intermittens*) er åreforkalkning i bena som gir smerter eller kramper i bena og gangvansker.

## Årsak
Røykebein (cladicatio intermittens) skyldes nedsatt blodsirkulasjon i bena. Denne betegnelsen avspeiler at røyking er den største årsaken til åreforkalkning (aterosklerose) i bena.  Diabetes, og høyt blodtrykk er andre risikofaktorer for å få aterosklerose.

## Symptomer
Røykebein kjennetegnes ved smerter eller kramper i leggene, lårene, føttene, eller rumpemuskulaturen. Er tilstanden alvorlig vil man også kunne kjenne smerter eller kramper når man sitter i ro. Tilstanden kan gi hudforandringer, mørk lilla hudfarge eller sår som ikke gror tilstrekkelig. Vanligste symptomer er smerter eller følelse av dovenhet i leggene ved gange som blir bedre under hvile. Føttene er gjerne bleke og kalde.

## Behandling
Det er mange behandlinger av røykebein for å dempe symptomene, hindre andre helseplager og gi bedre livskvalitet, deriblant styrketrening.

### Medikamentbehandling
* Antitrombotika

Platehemmere kan redusere risikoen for blodpropp. Den vanligste platehemmeren er Acetylsalisylsyre.

* Statiner

Statiner kan hindre forverring av aterosklerose.

* Kolesterolsenkende legemidler

Medisiner mot høyt blodtrykk og medisiner mot sår og andre plager er også i bruk.

### Kirurgi
* Angioplastikk (PTA)
* Bypass

## Se også
* Hjerte- og karsykdommer

## Referanser
Out of Time (Strong)

**Out of Time** er det andre albumet til den irske låtskriveren og sangeren Andrew Strong. Albumet ble utgitt i 2000 og inneholder 14 soul, rock og blues coverlåter av kjente låtskrivere som Carol King, Sam Cooke, John Fogerty og Bob Dylan.

Albumet ble gitt ut av CMC Records EMI (Danmark) og ble spilt inn med danske musiker og teknikere, og strykerne var svenske Stockholm Session Strings. Andrew Strong hadde også med sin søster, Niamh, på et av sporene.

## Sporliste

# «Out Of Time» (Jagger, Richards) 4:23
# «Spinning Wheel» (David Clayton-Thomas) 3:40
# «Sending Me Angels» (Frankie Miller, Jerry Lynn Williams) 4:10
# «Soul Man» (David Porter, Isaac Hayes) 3:18
# «Will You (Still) Love Me Tomorrow» (Goffin, King) 3:16
# «Yolanda» (August Darnell) 3:35
# «Forever Young» (Bob Dylan) 4:46
# «Long As I See The Light» (John Fogerty) 3:21
# «Ain’t No Mountain High Enough» (Ashford, Simpson) 3:35
# «I’d Rather Go Blind» (Billy Foster, Ellington Jordan) 4:38
# «It’s Your Thing» (O’Kelly Isley, Ronald Isley, Rudolph Isley) 2:40
# «Warm And Tender Love» (Bobby Robinson, Ida Irral Berger) 3:53
# «It’s Not The Spotlight» (Barry Goldberg, Gerry Goffin) 4:17
# «Nothing Can Change This Love» (Sam Cooke) 3:07

Bonusspor er «Born to Be Wild» (Mars Bonfire) 3:57

## Medvirkende

* Andrew Strong - Vokal, gitar
* Peter Bødker - Orgel, piano, kinoorgel
* Olle Nyberg - Gitar, keyboard, orgel, piano
* Poul Halberg - Gitar
* Jette Schandorf - Bass
* Jan Sivertsen - Trommer
* Mads Michelsen - Perkusjon
* Ole Himmelstrup - Saksofon
* Mik Neumann - Saksofon
* Hendrik Jørgensen - Trompet
* Bjørn Ringkjøbing - Trompet
* Niamh Strong - Vokal (Ain’t No Mountain High Enough)
* Stockholm Session Strings - Strykere

## Referanser
Stangebrua

**Stangebrua**, også kalt Hamarbroa, er veibro over Åkersvika mellom Hamar og Stange med to kjørefelt.

Brua ble åpnet for trafikk våren 1869. Trebrua ble erstattet av en fyllingsbru av stein i 1935. 

## Eksterne lenker
* [Gater og veger i Hamar på lokalhistoriewiki.no](https://lokalhistoriewiki.no/wiki/H%C3%A5kons_gate_(Hamar))
* Delområder og grunnkretser, 2006 fra Statistisk sentralbyrå

## Se også
* Jernbanebrua over Åkersvika
Chitta Katha

**Chitta Katha** er en er en alpinsk innsjø som ligger i Shounterdalen, Azad Kashmir, Pakistan. Den ligger på 4,115 meters høyde. Denne innsjøen er hellig for hinduer, da de anser denne innsjøen som tilhodsstedet for guddommen Shiva.

## Bilder

Chitta Katha Lake .jpg
Lake Chitta Katha, AJK, Pakistan 5.jpg
Lake Chitta Katha, AJK, Pakistan 4.jpg


## Referanser
Shounter

**Shounter** er en naturskjønn innsjø som ligger I Shounterdalen, en sidedal av Neelamdalen, Azad Kashmir, Pakistan. Den ligger på 3 100 høydemeter. Tilløpet til innsjøen kommer fra isbreen fra de omkringliggende fjellene.

## Galleri

Shountar Lake, Shounter valley, AJK, Pakistan.jpg|Innsjøen Shounter omkranset av grønn vegetasjon.
Shounter Vally.jpg|Bilde av dalen med samme navn som innsjøen.


## Referanser


## Eksterne lenker
*
Dudipatsar

**Dudipatsar** (), også kjent som **Dudipat**, er en innsjø i Lulusar-Dudipatsar nasjonalpark i Pakistan. Innsjøen ligger i nordenden av Kaghandalen, Mansehra, Khyber Pakhtunkhwa. Innsjøen ligger på  meters høyde over havet

## Geografi

Vannet i innsjøen er blågrønt og veldig kalt, da den ligger i ett alpint klima. Rundt innsjøen er det høye fjelltopper som ofte er dekket med snø, noe som gir tilsig til innsjøen.

## Dyreliv
Innsjøen og dets våtmarker er av stor økologisk betydning for faunaen og trekkende vannfugler. Parkens fauna inkluderer snøeopard, svart bjørn, murmeldyr, gaupe, leopard, himalayahøne og sherpahøne.

Jordskjelvet i Kashmir 2005 i Nord-Pakistan har gjort tilgangen vanskeligere. Siden 2006 Har Den Pakistanske regjeringen tatt skritt for å gjenopprette turismen i Kaghan-dalen, inkludert gjenoppbygging og nye turistfasiliteter og infrastruktur.

## Referanser


## Eksterne lenker
*